CELEX: 52021PC0013
Language: fi
Date: 2021-01-22
Title: Muutettu ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan tekemisen saattamisesta päätökseen unionin puolesta

EUROOPAN KOMISSIO
            Bryssel 22.1.2021
            COM(2021) 13 final
            2010/0112(NLE)
            Muutettu ehdotus
            NEUVOSTON PÄÄTÖS 
            Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan tekemisen saattamisesta päätökseen unionin puolesta
            
               
         
         
            
               PERUSTELUT
            
            
               EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Komissio hyväksyi ja toimitti 3. toukokuuta 2010 neuvostolle ehdotuksen päätökseksi Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan tekemisestä (KOM(2010) 208 lopullinen). 
            
            
               Euroopan yhteisöjen tuomioistuimen 28. huhtikuuta 2015 asiassa C-28/12 antaman tuomion johdosta tällä ehdotuksella muutetaan komission alkuperäistä ehdotusta. Jotta neuvoston olisi helpompi käsitellä ehdotusta, koko asiaa koskeva teksti esitetään muutettuna ehdotuksena.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               Ei sovelleta. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Ei sovelleta.
            
            
               4.TALOUSARVIOVAIKUTUKSET
            
            
               Ei sovelleta. 
            
            
               5.LISÄTIEDOT
            
            
               Ei sovelleta. 
            
            
               2010/0112 (NLE)
            
            
               Muutettu ehdotus
            
            
               NEUVOSTON PÄÄTÖS
            
            
               Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan tekemisen saattamisesta päätökseen unionin puolesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
            
         
         
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän,
            
            
               sekä katsoo seuraavaa:
            
            
               (1)Amerikan yhdysvaltojen sekä Euroopan yhteisön ja sen jäsenvaltioiden välisen lentoliikennesopimuksen muuttamista koskeva pöytäkirja, jäljempänä ’pöytäkirja’, allekirjoitettiin päätöksen 2010/465/EU
                  1
                mukaisesti 24 päivänä kesäkuuta 2010 sillä varauksella, että sen tekeminen saatetaan myöhemmin päätökseen. 
            
            
               (2)Pöytäkirjan ovat ratifioineet kaikki jäsenvaltiot Kroatian tasavaltaa lukuun ottamatta. Kroatian tasavallan olisi liityttävä pöytäkirjaan 5 päivänä joulukuuta 2011 tehdyn liittymissopimuksen liitteenä olevan liittymisasiakirjan
                  2
                6 artiklan 2 kohdan mukaisesti. 
            
            
               (3)Pöytäkirja olisi hyväksyttävä unionin puolesta.
            
            
               (4)Päätöksen 2010/465/EU 2, 3 ja 4 artiklassa on säännöksiä päätöksenteosta ja edustuksesta useissa asioissa, joista pöytäkirjalla muutetussa sopimuksessa määrätään. Unionin tuomioistuimen 28. huhtikuuta 2015 asiassa C-28/12 antama tuomio huomioon ottaen näitä säännöksiä ei pitäisi enää soveltaa. Kun otetaan huomioon perussopimukset, kyseisissä asioissa ei tarvita uusia säännöksiä eikä jäsenvaltioiden ilmoittamisvelvoitteita koskevia säännöksiä, kuten päätöksen 2010/465/EU 5 artiklan säännöksiä. Sen vuoksi päätöksen 2010/465/EU 2, 3, 4 ja 5 artiklan soveltaminen olisi lopetettava tämän päätöksen voimaantulopäivänä,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Hyväksytään Amerikan yhdysvaltojen sekä Euroopan yhteisön ja sen jäsenvaltioiden välisen lentoliikennesopimuksen muuttamista koskeva pöytäkirja, jäljempänä ”pöytäkirja”, unionin puolesta.
            
            
               Pöytäkirjan teksti on neuvoston päätöksen 2010/465/EU liitteenä.
            
            
               2 artikla 
            
            
               Neuvoston puheenjohtaja nimeää henkilön, jolla on valtuudet hoitaa unionin puolesta pöytäkirjan 10 artiklassa määrätty diplomaattisten noottien vaihto osoitukseksi siitä, että unioni suostuu sitoutumaan pöytäkirjaan.
            
            
               3 artikla
            
            
               Päätöksen 2010/465/EU 2, 3, 4 ja 5 artiklan soveltaminen päättyy tämän päätöksen voimaantulopäivänä. 
            
            
               4 artikla
            
            
               Tämä päätös tulee voimaan päivänä, jona se hyväksytään. 
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös 2010/465/EU, annettu 24 päivänä kesäkuuta 2010, Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan allekirjoittamisesta ja väliaikaisesta soveltamisesta (EUVL L 223, 25.8.2010, s. 1).
               
               
                  
                     (2)
                  
                  
                        EUVL L 112, 24.4.2012, s. 21.